laion/Wikipedia-Exotic huggingface dataset:
בנויט בנג'מין

לנארד בנויט בנג'מין (באנגלית: Lenard Benoit Benjamin; נולד ב-22 בנובמבר 1964) הוא כדורסלן עבר אמריקאי, אשר שיחק בליגת ה-NBA בין השנים 1985–1999. ממוצעיו הכוללים לאורך 15 עונותיו בליגה הם 11.4 נקודות, 7.5 ריבאונדים, 2.0 חסימות ו-1.3 אסיסטים למשחק. בנג'מין נולד וגדל בעיר מונרו שבלואיזיאנה, ובין השנים 1982–1985 למד באוניברסיטת קרייטון אשר באומהה, נברסקה. ב-3 עונותיו בקבוצת הכדורסל של האוניברסיטה שיחק תחת המאמן ויליס ריד, והעמיד ממוצעים כוללים של 17.7 נקודות, 11.3 ריבאונדים ו-4.6 חסימות למשחק. בדראפט ה-NBA‏ 1985 נבחר בנג'מין על ידי לוס אנג'לס קליפרס בבחירה השלישית, אחרי פטריק יואינג וויימן טיסדייל שנלקחו בשתי הבחירות הראשונות. במהלך עונת הרוקי שלו זכה למקום קבוע בחמישייה הפותחת של הקליפרס, ועד לסיום העונה רשם ממוצעים של 11.1 נקודות, 7.6 ריבאונדים ו-2.6 חסימות למשחק. ב-4 העונות הבאות המשיך להציג יכולת טובה כאחד השחקנים הבולטים בקליפרס, וכאחד החוסמים המובילים בליגה, עם 2.8 חסימות בממוצע למשחק, לצד 13.7 נקודות ו-8.6 ריבאונדים למשחק. ב-29 בינואר 1988 קבע שיא מועדון של 10 חסימות במשחק מול מילווקי באקס, וב-31 במרץ 1989 השווה את השיא במשחק מול סן אנטוניו ספרס; באותו משחק השיג בנג'מין את הטריפל דאבל היחיד בקריירה שלו, כשקלע 25 נקודות ואסף 10 ריבאונדים בנוסף ל-10 החסימות. לאורך 5 עונותיו המלאות בקבוצה נותרו הקליפרס אחת הקבוצות החלשות ב-NBA, וניצחו בכ-27% בלבד ממשחקיהם. בפברואר 1991, לאחר כ-5 עונות וחצי בלוס אנג'לס, הועבר בנג'מין בטרייד לסיאטל סופרסוניקס תמורת אולדן פוליניס ושתי בחירות דראפט עתידיות. באותה עונה העפיל עם סיאטל לפלייאוף ה-NBA, לראשונה בקריירה, אך קבוצתו הודחה כבר בסיבוב הראשון. בעונה העוקבת, בה רשם ממוצעים של 14.0 נקודות ו-8.1 ריבאונדים למשחק, העפיל עם הסופרסוניקס לחצי גמר המערב בפלייאוף. בפברואר 1993, לאחר שנתיים בסיאטל, הועבר לצד דאג כריסטי בטרייד ללוס אנג'לס לייקרס, בתמורה לסם פרקינס. לקראת עונת 1993/1994 נשלח בטרייד נוסף לניו ג'רזי נטס, תמורת סם בואי ובחירת דראפט עתידית. בשתי עונותיו עם הנטס קלע 10.1 נקודות ואסף 6.8 ריבאונדים למשחק כסנטר הפותח של הקבוצה. בדראפט ההרחבה של שנת 1995 נבחר על ידי ונקובר גריזליס, לקראת עונת הבכורה של המועדון, אך לאחר 13 משחקים בלבד הועבר בטרייד למילווקי באקס. בין השנים 1996–1999 שיחק לתקופות קצרות עבור טורונטו ראפטורס, פילדלפיה 76' וקליבלנד קאבלירס בטרם פרש ממשחק, בגיל 35. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של בנג'מין בליגת ה-NBA, באתר basketball-reference.com הסטטיסטיקות של בנג'מין בליגת המכללות, באתר sports-reference.com רשימת הנבחרים בדראפט 1985, באתר basketball-reference.com סטטיסטיקות המשחק בין הקליפרס לבאקס, באתר basketball-reference.com סטטיסטיקות המשחק בין הקליפרס לספרס, באתר basketball-reference.com בנג'מין נשלח בטרייד לסיאטל, באתר הניו יורק טיימס, 21 בפברואר 1991 בנג'מין וכריסטי נשלחים ללייקרס, באתר לוס אנג'לס טיימס, 23 בפברואר 1993 בנג'מין נשלח בטרייד לניו ג'רזי, באתר ניו יורק טיימס, 22 ביוני 1993
פייטרו טנראני

פייטרו טנראני (באיטלקית: Pietro Tenerani;‏ 1789, טוראנו (קרארה) – 1869, רומא) היה פסל איטלקי, שפיסל בסגנון הניאו קלאסי. טנראני החל את הכשרתו אצל דודו הפסל פייטרו מרקטי. טנראני למד באקדמיה לאמנויות יפות בקרארה אצל מנהל האקדמיה הצייר ז'אן בטיסט פרדריק דמאריס ואצל הפסל הצעיר לורנצו ברטוליני. בשנת 1813 קיבל טנראני מלגה ללמוד ברומא שם למד בעיקר אצל ברטל תורוואלסן. טנראני הכשיר פסלים. בנו קארלו היה אדריכל. קופידון שולף קוץ מרגלה של ונוס בארמיטאז' פסיכה בגלריה הלאומית לאמנות מודרנית (רומא) פסיכה הנטושה בגלריה לאמנות מודרנית בפירנצה פאון מנגן בחליל בגלריית כיכר סקאלה במילאנו פסל סימון בוליבר בבוגוטה מונומנט לפיוס השמיני בבזיליקת פטרוס הקדוש מדיה וקבצים בנושא פייטרו טנראני בוויקישיתוף פייטרו טנראני, באתר "Find a Grave" (באנגלית)
Death Bed (Coffee for Your Head)

"Death Bed (Coffee for Your Head)" הוא סינגל שהוקלט על ידי המוזיקאי הקנדי פאוופו בשיתוף הזמרת הפיליפינית-בריטית ביבדובי. השיר יצא לאור ב-8 בפברואר 2020, כסינגל מתוך המיני-אלבום Poems of the Past, על ידי חברת התקליטים קולומביה רקורדס. השיר נכתב על ידי פאוופו, ביבדובי ואטרפופ והופק על ידי אוטרפופ. השיר מכיל סימפול מתוך שירה של ביבדובי, "Coffee". במקור, השיר פורסם ביוטיוב ובסאונדקלאוד בשנת 2019. עקב הסימפול שמופיע בשיר, השיר לא פורסם ברשתות הזרמת המדיה. בפברואר 2020 פורסם שם השיר על ידי חברת התקליטים קולומביה רקורדס, תוך שהצליח לצבור בספוטיפיי למעלה מ-400 מיליון השמעות. השיר עוסק בזוג צעיר שלחבר יש מחלה סופנית ועומד למות. נכון ליוני 2020, נוצרו עשרות מיליוני סרטונים בפלטפורמת שיתוף הווידאו טיקטוק המשתמשים בשיר, שקיבלו סך של כשבעה מיליארד צפיות. מידע על היצירה "Death Bed (Coffee for Your Head)" באתר מיוזיק בריינז מידע על הסינגל "Death Bed (Coffee for Your Head)" באתר מיוזיק בריינז מילות השיר "Death Bed (Coffee for Your Head)" באתר Genius סרטון השיר "Death Bed (Coffee for Your Head)" באתר יוטיוב פאוופו, ביבדובי, אוטרפופ death bed (coffee for your head) (feat. beabadoobee), נבדק ב-2020-06-28 Powfu & Beabadoobee's 'Death Bed' Picks Up Pop Radio Airplay, Reaches 50 Million Spotify Streams, Headline Planet, ‏2020-03-08 (באנגלית) Powfu’s Viral Hit “Death Bed” Arrives On Streaming Services After Lengthy Sample Clearance Delay, Genius (באנגלית) Tiktometer - Top TikTok Songs for March 2020, tiktometer.com death bed (feat. beabadoobee) [coffee for your head - Single by Powfu], Apple Music (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2020-03-30
שרה גריי

שרה גריי (באנגלית: Sarah Grey; נולדה ב-19 במאי 1996) היא שחקנית קולנוע וטלוויזיה קנדית, הידועה בתפקידה כאליסה, הדמות הראשית בסדרת האימה-דרמה של נטפליקס, "המסדר". גריי נולדה בקולומביה הבריטית שבקנדה.[דרוש מקור] גריי הופיעה בסדרה "בייטס מוטל" בתפקיד נורמה בייטס הצעירה. ב-2013 שיחקה בתפקיד ג'ניפר בילס בסרט Cinemanovels. באוגוסט 2016 לוהקה לתפקיד קורטני ויטמור (סטארגירל) בעונה השנייה של סדרת הטלוויזיה "אגדות המחר" ברשת The CW. באפריל 2018, גריי לוהקה לתפקיד הראשי, בתור אליסה דרייק בסדרת האימה-דרמה של נטפליקס "המסדר". הסדרה עלתה לנטפליקס במרץ 2019, ועונתה השנייה עלתה ביוני 2020. שרה גריי, ברשת החברתית אקס (טוויטר) שרה גריי, במסד הנתונים הקולנועיים IMDb (באנגלית) שרה גריי, באתר AllMovie (באנגלית) שרה גריי, במסד הנתונים הקולנועיים KinoPoisk (ברוסית) "Sarah Grey". Hollywood.com. אורכב מ-המקור ב-2016-08-06. נבדק ב-2016-07-29. Jonathan Dornbush (8 באוגוסט 2016). "Power Rangers Actress Cast as Legends of Tomorrow's Stargirl". IGN. נבדק ב-2016-08-08. {{cite web}}: (עזרה) Nellie Andreeva (16 באפריל 2018). "Netflix Picks Up 'The Order' Horror Drama Series Starring Jake Manley & Sarah Grey". Deadline Hollywood. נבדק ב-2018-04-16. {{cite news}}: (עזרה) Jason Motes (15 ביולי 2016). "Rita Repulsa Gets Her Claws On Trini In This New 'Power Rangers' Photo". ScienceFiction.com. נבדק ב-2016-07-29. {{cite web}}: (עזרה) Ed Stockly (15 במאי 2015). "Saturday's TV Highlights and Weekend Talk: 'Orphan Black'". Los Angeles Times. נבדק ב-2016-07-29. The Wrong Girl Sophia (Sarah Grey), a model teenager and aspiring pianist, strikes up a friendship with a new student at her school... {{cite web}}: (עזרה)
I'm with You

האם התכוונתם ל... I'm with You (שיר) I'm with You (אלבום)
6lack

ריקרדו ולדז ולנטיין ג'וניור (באנגלית: Ricardo Valdez Valentine, Jr.; נולד ב-24 ביוני 1992), ידוע בשם הבמה 6lack (מעוצב כ-6LACK; מבוטא "בלאק"), הוא זמר, ראפר ופזמונאי אמריקאי. ביולי 2011 חתם בחברת התקליטים של הזמר פלו ריידה, "אינטרנשיונל מיוזיק גרופ". לאחר שחתם בחברה, עזב את אוניברסיטת וולדוסטה בה למד. 6lack היה חתום בחברה כחמש שנים, תוך שהוציא את המוזיקה שלו בחשבון ה-SoundCloud שלו. בסופו של דבר, עזב את החברה בשל סוגיות הנוגעות לרישיון וניהול אומנותי. בשנת 2015, הודיע כי הצטרף לקולקטיב המוזיקלי "ספילג' וילג'", והשתתף במיני-אלבומו של הקולקטיב, Bears Like This Too. בשנת 2016 חתם בחברת התקליטים אינטרסקופ רקורדס. עוד באותה השנה, נכלל ברשימת "10 אמנים חדשים שאתם צריכים להכיר" של הרולינג סטון. בנובמבר 2016 הוציא את אלבום הבכורה שלו, Free 6lack. האלבום זכה להצלחה מסחרית רבה, תוך שהגיע בשיאו למקום ה-34 במצעד הבילבורד 200, וקיבל את תואר הזהב מאיגוד תעשיית ההקלטות הקנדי ואיגוד תעשיית ההקלטות האמריקאי. הסינגל הראשי מתוך האלבום, "Prblms", זכה גם הוא להצלחה רבה, תוך שזכה בתואר הפלטינה הכפולה בארצות הברית. בשנת 2018 הוציא את אלבום האולפן השני שלו, East Atlanta Love Letter, הכולל הופעות אורח של הראפרים ג'יי קול, אופסט ופיוצ'ר. האלבום הגיע למקום השלישי במצעד הבילבורד 200 וקיבל את תואר הזהב מאיגוד תעשיית ההקלטות הקנדי. בשנת 2020 הוציא את המיני-אלבום הראשון שלו, 6pc Hot. ב-4 באוגוסט 2023 הוציא את הסינגל "Mustard" עם ג'ורדן וורד. 2016: Free 6lack 2018: East Atlanta Love Letter 2020: 6pc Hot 2017: FREE 6LACK Tour 2018: From East Atlanta With Love Tour מדיה וקבצים בנושא 6lack בוויקישיתוף אתר האינטרנט הרשמי של 6lack אתר האינטרנט הרשמי של 6lack אתר האינטרנט הרשמי של 6lack 6lack, ברשת החברתית פייסבוק 6lack, ברשת החברתית אקס (טוויטר) 6lack, ברשת החברתית אינסטגרם 6lack, ברשת החברתית טיקטוק 6lack, ברשת החברתית VK 6lack, סרטונים בערוץ היוטיוב 6lack, במסד הנתונים הקולנועיים IMDb (באנגלית) 6lack, באתר אפל מיוזיק (באנגלית) 6lack, באתר ספוטיפיי 6lack, באתר סאונדקלאוד (באנגלית) 6lack, באתר Last.fm (באנגלית) 6lack, באתר AllMusic (באנגלית) 6lack, באתר MusicBrainz (באנגלית) 6lack, באתר דיזר 6lack, באתר Yandex.Music (ברוסית) 6lack, באתר Discogs (באנגלית) 6lack, באתר Songkick (באנגלית) 6lack, באתר Genius 6lack, באתר בילבורד (באנגלית) 6lack, באתר טיידל (באנגלית) Rolling Stone, Rolling Stone, 10 New Artists You Need to Know Right Now, Rolling Stone, ‏2016-11-17 (באנגלית) 6lack Talks Debut Album 'Free 6lack' Billboard, Billboard, ‏2016-11-18 VICE - This New Spillage Village EP Is About to Trigger a Worldwide Weed Shortage, www.vice.com (באנגלית) Meet 6LACK, The Atlanta Artist Whose Song “PRBLMS” Is Destined To be A Hit, Genius (באנגלית) 6LACK, Billboard Billboard 200 Chart, Billboard Gold & Platinum, RIAA (באנגלית) Hear 6LACK’s new album East Atlanta Love Letter, The FADER (באנגלית) Carrie Underwood Makes Country History on the Billboard 200 Chart As 'Cry Pretty' Debuts at No. 1, Billboard, ‏2018-09-23 6LACK Celebrates Birthday With "Float" Single & His Own Hot Sauce Brand, www.hotnewhiphop.com
וואלטה אה בורגוס

וואלטה אה בורגוס (בספרדית: Vuelta a Burgos) הוא מרוץ אופני כביש בקטעים שנערך ברחבי מחוז בורגוס מאז 1946. המרוץ נערך באוגוסט, כמה שבועות לפני תחילת הוואלטה אספנייה ונחשב למרוץ ההכנה האחרון והבולט לקראתו. משנת 2020, המרוץ הוא חלק מסבב UCI ProSeries. המרוץ נוסד בשנת 1946, אז ניצח בו ברנרדו קאפו המקומי. הוא נערך גם ב-1947, כשברנרדו רואיז ניצח, אולם משנת 1948 עד שנת 1980 כולל לא התקיים. המנצח הראשון במרוץ שאינו ספרדי היה אלכס צילה השווייצרי, שניצח ב-1992. מריאנו לחרטה המקומי הוא שיאן הניצחונות במרוץ, שניצח ארבע פעמים, ב-1986, 1987, 1988 ו-1990. המרוץ נערך באוגוסט, יותר משבוע לפני תחילת הוואלטה אספנייה, ולכן נחשב למרוץ ההכנה הבולט לקראת הוואלטה ומושך אליו לא מעט מטפסים ורוכבים שעתידים להתחרות בוואלטה, ב-2009 ניצח אלחנדרו ולוורדה את המרוץ ולאחר מכן המשיך גם לניצחון כללי בוואלטה אספנייה. תוואי המרוץ הוא הררי ומנצחי המרוץ הם מטפסים, אך הוא כולל גם קטעים גבעיים שיכולים להתאים לפנצ'רים או לספרינטרים. מדיה וקבצים בנושא וואלטה אה בורגוס בוויקישיתוף אתר האינטרנט הרשמי של וואלטה אה בורגוס (בספרדית) וואלטה אה בורגוס, ברשת החברתית פייסבוק וואלטה אה בורגוס, ברשת החברתית אקס (טוויטר)
ג'ים מקמילן

ג'יימס "ג'ים" מקמילן (באנגלית: James "Jim" McMillian;‏ 11 במרץ 1948 – 16 במאי 2016) היה כדורסלן אמריקאי, אשר שיחק באופן פעיל בין השנים 1970–1981. בעונת 1971/1972 זכה באליפות ליגת ה-NBA כשחקן לוס אנג'לס לייקרס, ולאורך 9 עונותיו בליגה העמיד ממוצעים כוללים של 13.8 נקודות, 5.3 ריבאונדים ו-2.5 אסיסטים למשחק. מקמילן נולד בעיר רייפורד שבקרוליינה הצפונית, ובנערותו למד ב"תיכון תומאס ג'פרסון" אשר בברוקלין, ניו יורק. בשנת 1966 החל ללמוד באוניברסיטת קולומביה, ובין השנים 1967–1970 שיחק בקבוצת הכדורסל שלה – "קולומביה ליונס". בכל 3 העונות הוביל את קלעי הליונס, עם ממוצע כולל של 22.8 נקודות למשחק, ובעונת 1967/1868 הוליך את הקבוצה להעפלתה השלישית אי פעם לשלב שמינית גמר טורניר אליפות המכללות (NCAA Sweet Sixteen). בעת סיום לימודיו היה הקלעי המוביל בתולדות הקבוצה, עם 1,758 נקודות בסך הכול. בדראפט ה-NBA‏ 1970 נבחר מקמילן בבחירה ה-13, על ידי לוס אנג'לס לייקרס. בעונת 1971/1972 קלע 18.8 נקודות בממוצע למשחק, כשחקן חמישייה קבוע לצדם של ג'רי וסט, וילט צ'מברלין, גייל גודריץ' והאפי היירסטון, וסייע ללייקרס לזכות באליפות ה-NBA השישית של המועדון; בפלייאוף 1972 המשיך להצטיין מקמילן כקלעי השלישי של קבוצתו, אחרי וסט וגודריץ', עם ממוצע 19.1 נקודות למשחק. בעונה העוקבת קלע 18.9 נקודות למשחק והעפיל על הלייקרס פעם נוספת לגמר ה-NBA, אולם הפעם הפסידה קבוצתו בסדרת הגמר מול ניו יורק ניקס, בתוצאה 1–4. לקראת עונת 1973/1974 הועבר בטרייד לבאפלו ברייבס, בתמורה לאלמור סמית'. ב-3 עונותיו בבאפלו היה אחד השחקנים הבולטים של הברייבס, לצדם של בוב מקאדו ורנדי סמית', אשר הובילו את הקבוצה ל-3 העפלות רצופות לחצי גמר המזרח בפלייאוף. לאורך התקופה רשם מקמילן ממוצעים של 16.4 נקודות ו-6.4 ריבאונדים בממוצע למשחק. ב-3 בנובמבר 1973 קלע שיא קריירה של 48 נקודות בהפסד קבוצתו מול גולדן סטייט ווריורס. בספטמבר 1976 נמכר לניו יורק ניקס, במדיה שיחק במשך שתי עונות. בדצמבר 1978 חתם על חוזה בפורטלנד טרייל בלייזרס, אך כבר לאחר 23 משחקים שוחרר מהקבוצה ועזב את ליגת ה-NBA. בפברואר 1979 חתם על חוזה בקבוצת וירטוס בולוניה האיטלקית. באותה עונה זכה עם הקבוצה באליפות ליגת העל האיטלקית, והעפיל עמה לבית הגמר בטורניר גביע אירופה לאלופות. בעונת 1979/1980 הוביל את בולוניה לגמר גביע אירופה, עם 19.7 נקודות בממוצע למשחק, אולם בשל פציעה לא השתתף במשחק הגמר עצמו, בו הפסידה קבוצתו מול מכבי תל אביב בתוצאה 79–80. בסיום אותה עונה פרש מקמילן ממשחק, בגיל 33. ב-16 במאי 2016 נפטר מקמילן, כתוצאה מאי-ספיקת לב, בגיל 68. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA ג'ים מקמילן, באתר "Find a Grave" (באנגלית) הסטטיסטיקות של מקמילן ב-NBA, באתר basketball-reference.com הסטטיסטיקות של מקמילן בליגת המכללות, באתר sports-reference.com ההודעה על פטירתו של מקמילן, באתר קולומביה ליונס, 16 במאי 2016 רשימת הנבחרים בדראפט 1970, באתר basketball-reference.com מקמילן נשלח בטרייד לבאפלו, באתר הניו יורק טיימס, 18 בספטמבר 1973 סטטיסטיקות המשחק בין הברייבס לווריורס, באתר basketball-reference.com הניקס מצרפים את מקמילן, באתר ניו יורק טיימס, 10 בספטמבר 1976 היה היה - גמר עונת 1981, באתר maccabi.co.il,‏ 26 במרץ 2019 ההודעה על פטירתו של מקמילן, באתר לוס אנג'לס טיימס, 18 במאי 2016
סיידי ספארקס

סיידי ספארקס (באנגלית: Sadie Sparks) היא סדרת הנפשה אירית-צרפתית, מסוגת קומדיה ופנטזיה, שנוצרה ובוימה על ידי ברונה אוהנלון. הסדרה הופקה על ידי Brown Bag Films האירית ו-Cyber Group Studios הצרפתית. הסדרה שודרה לראשונה בבריטניה בערוץ דיסני ב-20 באפריל 2019. בישראל הסדרה שודרה לראשונה בערוץ דיסני ישראל ב-4 בנובמבר 2019 בדיבוב עברי; ב-5 בינואר 2021 החלה הסדרה להיות משודרת בשידורים חוזרים בערוץ כאן חינוכית. הסדרה עוקבת אחר סיידי, נערה מתבגרת שמגלה שיש לה יכולות קסומות. כדי שתלמד להשתלט על הכוחות שלה, סיידי מקבלת הדרכה מארנב קסום בשם גילברט, שנשלח מהעולם הקסום לעולם האמיתי. במהלך הסדרה רואים כיצד סיידי לומדת להשתמש בכוחות הקסומים שלה, בזמן שהיא לומדת בתיכון יחד עם חבריה, טיפי ולולו. סיידי ספארקס - נערה בת 14 שלומדת לשלוט בכוחות הקסם שלה. גילברט - ארנב קסום בן 700 שמדריך את סיידי. טיפי - ידיד של סיידי שאוהב מוזיקת פופ. לולו - החברה הטובה ביותר של סיידי. חכמה במיוחד. סאם - עניין האהבה של סיידי, וקפטן קבוצת הכדורסל של בית הספר. הדיבוב העברי בוים על ידי מייה קדוש, והופק על ידי עדי וולוצקי. בנוסף דיבבו בדיבוב העברי גיא זיידמן ואלי לולאי (2020). הפקת הסדרה החלה בשנת 2014 על ידי Brown Bag Films האירית ו-Cyber Group Studios הצרפתית, כאשר כל פרקיה בוימו על ידי ברונה אוהנלון, שגם יצרה את הסדרה. בהתחלה פורסם שלסדרה יקראו "Gilbert and Allie" ("גילברט ואלי"), אך לבסוף שינו את שמה לשם הנוכחי. הסדרה כוללת שני סוגי הנפשה - הנפשה ממוחשבת בזמן שהדמויות בעולם האמיתי, והנפשה מסורתית בזמן שהדמויות בעולם הקסום. הסדרה מכוונת לגילאי 6 עד 11. "סיידי ספארקס", במסד הנתונים הקולנועיים IMDb (באנגלית) "סיידי ספארקס", באתר דיסני+ סדרות (באנגלית) "סיידי ספארקס", במסד הנתונים הקולנועיים KinoPoisk (ברוסית) סיידי ספארקס, במיזם "אישים" לתיעוד היצירה הישראלית שי שגב, חדש בטלוויזיה: יום שני, 04 בנובמבר 2019, באתר ג'ירפה, 3 בנובמבר 2019 Gilbert and Allie is in Development! #NewShow, באתר Brown Bag Films‏, 10 באוקטובר 2014 רמין זאהד, Disney Reveals Magic Touch with ‘Sadie Sparks’, באתר Animation Magazine‏, 5 ביולי 2018 Sadie Sparks, באתר Cyber Group Studios
סטס מיכאילוב

סטניסלב "סטס" ולדימירוביץ' מיכאילוב (ברוסית: Станислав Владимирович Михайлов; נולד ב-27 באפריל 1969) הוא זמר פופ רוסי פופולרי, כותב שירים, שחקן ומפיק. סטס מיכאילוב נולד ב־27 באפריל 1969 בסוצ'י. אביו של סטס היה טייס, אחיו בחר באותו מקצוע. מילדותו, התבטאה נטייה ליצירתיות. בבית הספר הוא כבר כתב שירים, השתתף בתחרויות שונות. וכשסיים את לימודיו בתיכון סטס הלך ללמוד בבית הספר לתעופה במינסק. אבל המקצוע הזה, אף על פי שהייתה מסורת משפחתית, לא היה ייעודו של סטס. הוא נשר מבית הספר והלך לשרת בצבא. לאחר שירותו נכנס למכון התרבות הממלכתי של טמבוב. עם זאת, גם פה לא סיים את לימודיו. בשנת 1992 עבר סטס מיכאילוב למוסקבה. שם, הוא החל כמעט מיד לעבוד בתיאטרון. כל הזמן הזה, מיכאילוב לא הפסיק לכתוב שירים. בשנת 1997 יצא אלבומו הראשון של סטס מיכאילוב, נר (Свеча). השיר בעל אותו שם הפך ללהיט אמיתי, אבל שאר שירי האלבום לא. האלבום יצא לאור בסנקט פטרבורג, ולכן מיכאלוב התפרסם במהרה בעיר זו, אם כי חזר למולדתו - בסוצ'י. האלבום השני של מיכאילוב יצא בשנת 2002, אך גם לא זכה להצלחה מהדהדת. רק לאחר האלבום השלישי "אותות קריאה לאהבה" (Позывные на любовь) מיכאילוב התפרסם באמת. צולמו קליפים לכמה שירים, וסטס עצמו החל בפעילות קונצרטית פעילה. האלבום הבא "בא אליך" (К тебе иду) יצא בשנת 2005 ובשנת 2006 יצא האלבום "חופי החלומות" (Берега мечты). בשנת 2008 ערך סטאס מיכאילוב את הקונצרט הראשון שלו בארמון הקרמלין הממלכתי עם הצגת האלבום החדש "גן עדן" (Небеса). בשנת 2009 הפך מיכאילוב ל"אמן השנה" על פי רדיו שאנסון, ועל הקומפוזיציה "בין שמיים לארץ" (Между небом и землей) הוענק לו פרס גרמופון הזהב. עם אותו שיר הופיע לראשונה מיכאילוב על במת הפסטיבל "שיר השנה". בשנת 2017, בבנק הפרסים שלו היו 10 פרסי "שאנסון השנה" ו -8 "גרמופוני זהב". בקיץ 2011 עקף מיכאילוב את הטניסאית מריה שראפובה ותפס את המקום הראשון בדירוג "50 הסלבריטאים הרוסיים הגדולים", שנערך על ידי מגזין פורבס. יתר על כן, זה היה "הופעת הבכורה" של מיכאילוב בעמודים של מגזין יוקרתי זה. מדיה וקבצים בנושא סטס מיכאילוב בוויקישיתוף אתר האינטרנט הרשמי של סטס מיכאילוב (ברוסית) סטס מיכאילוב, ברשת החברתית אינסטגרם סטס מיכאילוב, ברשת החברתית VK סטס מיכאילוב, סרטונים בערוץ היוטיוב סטס מיכאילוב, באתר ספוטיפיי סטס מיכאילוב, באתר Last.fm (באנגלית) סטס מיכאילוב, באתר MusicBrainz (באנגלית) סטס מיכאילוב, באתר Yandex.Music (ברוסית) סטס מיכאילוב, באתר Discogs (באנגלית) סטס מיכאילוב מקבל עיטור מפוטין בארמון הקרמלין הגדול, 2024, סרטון באתר יוטיוב עותק בארכיון (ארכיון) https://www.forbes.ru/rating/50-zvezd-2011/2011 ערך זה הוא קצרמר בנושא מוזיקאים ובנושא רוסיה. אתם מוזמנים לתרום לוויקיפדיה ולהרחיב אותו.
יחסי הודו–רואנדה

יחסי הודו–רואנדה הם היחסים הדיפלומטיים הרשמיים שבין הרפובליקה של הודו לבין רפובליקת רואנדה. שתי המדינות חברות בחבר העמים הבריטי. במהלך ביקורו של סגן נשיא הודו, מוחמד חמיד אנסרי בפברואר 2017, חתמו שתי המדינות על הסכמים לפיתוח מרכז יזמות בקיגאלי, פתיחת טיסות של רואנדאייר להודו, ופטור מויזה לדרכונים דיפלומטיים רשמיים. הודו מיוצגת ברואנדה באמצעות קונסוליית כבוד בקיגאלי. רואנדה מיוצגת בהודו באמצעות הנציב העליון שלה בניו דלהי. מדיה וקבצים בנושא יחסי הודו–רואנדה בוויקישיתוף אתר משרד החוץ ההודי "India and Rwanda sign MoUs in innovation, aviation, visa". dna. 21 בפברואר 2017. נבדק ב-2020-06-29. {{cite web}}: (עזרה) "India, Rwanda Sign Three Agreements To Boost Bilateral Relations". NDTV.com. נבדק ב-2020-06-29.
נדב תורג'מן

נדב תורג'מן הוא קצין צה"ל בדרגת תת-אלוף במילואים שתפקידו האחרון היה סגן-מפקד מפקדת העומק. קודם לכן שימש ראש מספן כוח האדם ומפקד בה"ד חיל הים. נדב תורג'מן התגייס לצה"ל, והתנדב לשייטת 13. השלים את הכשרת מסלול הלוחם בשייטת ויצא לקורס קציני חי"ר, אותו סיים בהצטיינות. בסיום הקורס שב לשייטת ומונה למפקד צוות. לאחר מספר תפקידי פיקוד בהם אף הוענק לו מצטיין חיל הים ביום העצמאות ב-2007, שירת כמפקד פלגת הדרכה בשייטת 13 עד שנת 2016. לאחר מכן מונה לסגן-מפקד שייטת 13 בין השנים 2016–2017. ביוני 2017 הועלה לדרגת אל"ם ומונה למפקד בה"ד חיל הים, הוא כיהן בתפקיד עד אוגוסט 2019. לאחר מכן היה חניך במכללה לביטחון לאומי במחזור מ"ז אותו סיים כמצטיין מופת (2019–2020). ביולי 2020 מונה לראש מספן כוח האדם, ושימש בתפקיד עד ספטמבר 2021, אז הועלה לדרגת תא"ל ומונה לסגן-מפקד מפקדת העומק. נדב סיים את תפקידו ב-1 ביולי 2024, ופרש מצה"ל. מדיה וקבצים בנושא נדב תורג'מן בוויקישיתוף מערכת אתר צה"ל, רשימת המינויים החדשים בצה"ל, באתר צה"ל אביב פירסט, ‏סוף הדרך - אל"ם איתי סער מסיים 28 שנות שירות בצה"ל, באתר חיל הים הישראלי, 21 ביולי 2020 מערכת אתר צה"ל, רשימת המפקדים החדשים בצה"ל, באתר צה"ל, 7 ביוני 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אהרן בקר

אהרן בֶּקֶר (21 בדצמבר 1905 – 24 בדצמבר 1995) היה מנהיג פועלים, מזכ"ל ההסתדרות (1961–1969), חבר הכנסת, ממייסדי האגודה הציונית "בני-ציון". אהרן בקר נולד בעיירה קוֹבְּרִין (Kobryn) שברוסיה הלבנה, אז בתחומי האימפריה הרוסית (בתחום המושב היהודי), ב-1905. בגיל ארבע עבר עם משפחתו לבריסק-דליטא, שם למד בחדר מתוקן. בתחילת מלחמת העולם הראשונה עברה משפחתו לעיירה ורכנידנייפרוסק הסמוכה ליקטרינוסלאב, שם למד בגימנסיה הרוסית. בעקבות פרעות פטליורה בשנת 1917, עברה המשפחה פעם נוספת, הפעם לעיר יקטרינוסלאב. היה בין מייסדי האגודה הציונית בני-ציון והיה פעיל בה עד שנסגרה על ידי השלטונות הסובייטים בשנת 1920. בשנת 1921 חזרה המשפחה לבריסק דליטא, שהייתה בשלטון פולין. בפולין הצטרף לתנועת "החלוץ הצעיר". באותה עת למד הנהלת חשבונות בבית ספר פולני למסחר בעיר. בשנת 1925 עלה בקר לארץ ישראל, עבד כפועל חקלאי בפתח תקווה ואחר כך כפועל בניין. היה פעיל במפלגת "אחדות העבודה", ואחר כך, מאז האיחוד בין אחדות העבודה למפלגת הפועל הצעיר בשנת 1930, במפלגת מפא"י. היה בין מייסדי תנועת הנוער "הבחרות הסוציאליסטית העברית בארץ ישראל" בשנת 1926, ושימש כמזכירה עד לסוף שנת 1927. בשנת 1932 נבחר לתפקיד מזכיר ועד פועלי רמת גן. בשנים 1932–1943 היה חבר מועצת פועלי תל אביב של ההסתדרות. בשנים 1943–1947 שימש כחבר הנהלת "המשביר המרכזי". בשנת 1944 נבחר כחבר המזכירות של מועצת פועלי תל אביב בהסתדרות. בשנים 1948–1949 מילא תפקידים שונים הקשורים ברכש לצה"ל (נשלח לארצות הברית, התמנה למנהל הכללי של "המוסד לאספקה", שמתפקידו היה לספק את הצרכים האזרחיים של כוחות הביטחון והיה מנהל אגף הקניות במשרד הביטחון). בשנת 1949 נבחר מטעם מפא"י כחבר הוועדה המרכזת של ההסתדרות וראש המחלקה (לאחר מכן: האגף) לאיגוד מקצועי. תפקיד זה הוערך כשני בחשיבותו (לאחר המזכ"ל) בהסתדרות. בשנת 1959 נבחר לכנסת הרביעית מטעם רשימת מפא"י, אולם לאחר כחצי שנה התפטר מהכנסת, לאחר שנתבקש להמשיך בתפקידיו בהסתדרות ומכיוון שהרגיש ש"בהמשיכי בתפקידי ההסתדרותיים לא אוכל לעמוד בהתחייבויותי המלאות כראוי לחבר הכנסת". הוא מילא תפקיד זה עד שנת 1961, שבה נבחר להיות מזכ"ל ההסתדרות (לאחר התפטרותו-פיטוריו של פנחס לבון). שימש כמזכ"ל ההסתדרות עד לשנת 1969, אז החליפו יצחק בן-אהרן. בשנת 1974 נבחר להיות יושב ראש קופת חולים. בנוסף היה חבר המועצה המייעצת של בנק ישראל. היה חבר הכנסת מהכנסת השלישית עד הכנסת השביעית; בכנסת שימש חבר בוועדת העבודה והרווחה. לאורך כל פעולתו הפוליטית השתייך למפלגת מרכז-שמאל: מפא"י וממשיכיה (המערך ומפלגת העבודה). אהרן בקר הלך לעולמו ב-24 בדצמבר 1995. בקר היה אביהם של חוקרת יהדות ספרד אביבה דורון, תמי שנער וצחי בקר. סבם של איש הטלוויזיה והתיאטרון אייל דורון והגרפולוגית מיכל דורון. בתל אביב רחוב על שמו. העובד השכיר בעשור למדינה, 1958. העובד בישראל, 1969-1949, 1970. בשליחות העובד, 1973. עם הזמן ובני הדור (אוטוביוגרפיה) עם עובד, 1983. מדיה וקבצים בנושא אהרן בקר בוויקישיתוף אהרן בקר, באתר הכנסת אהרן בקר, באתר כנסת פתוחה אהרן בקר (1905-1995), דף שער בספרייה הלאומית א. בקר התפטר מחברות בכנסת, דבר, 24 במאי 1960
גיבורי ילדות (אלבום)

גיבורי ילדות הוא אלבום אוסף שאיגד שירי ילדים וזמר ישראלי בולט שהקליט הזמר אריק איינשטיין במהלך הקריירה שלו. האלבום הופק על ידי חברת פונוקול ויצא לאור בשנת 2005. האלבום באתר "מוזיקה ישראלית"
ילד של חלום (אלבום)

ילד של חלום הוא אלבום אוסף שאיגד שירי ילדים בולטים שהקליט הזמר אריק איינשטיין במהלך הקריירה שלו. האלבום הופק על ידי חברת פונוקול ויצא לאור בשנת 2006.[דרוש מקור] שם האלבום נלקח משיר הנושא של האלבום "ילד של חלום" שהוציא איינשטיין באלבומו "ילדודס" מ-1978. מתוך כל אוסף השירים, הרצועות: "גמד שרצה להיות ענק", "שחפים", "דורית הגפרורית", "אבא אבא מה קרה", "ילד של חלום", "הירח הצהוב", "נומי נומי", "דני גיבור", "אור ותכלת" ונלקחו מהאלבומים: "ילדודס" ו-"ילדים", ראו אור בפעם הראשונה על גבי תקליטור. כל השאר נכנסו באוספים אחרים שעשה איינשטיין בעבר. האלבום באתר "מוזיקה ישראלית"